Հռոմը որպես բնակավայր հիմնվեց Տիբեր գետի ափին մ. թ. ա. 753 թվականին, և դարերի ընթացքում աճեց` դառնալով կայսրություն, ձգվելով Բրիտանիայից մինչև Պարսկաստան` ներառելով Միջերկրական ծովի ամբողջ ավազանը, որում բոլոր մշակույթները միավորվեցին մեկ ընդհանուր քաղաքակրթության ներքո: Հռոմեական մշակույթը խորը ազդեցություն ունեցավ արևմտյան քաղաքակրթության վրա, ինչը զգացվում է մինչև այսօր[36]: Հռոմեական կայսրությունը դանդաղորեն թուլացավ սկսած 3-րդ դարից, իսկ 395 թվականին կիսվեց երկու մասի: Արևմտյան Հռոմեական կայսրությունը բարբարոսների կողմից ճնշման ներքո անկում ապրեց, երբ 476 թվականին, երբ վերջին կայսրը գահընկեց արվեց գերմանացի առաջնորդ Օդոակրը կողմից, մինչդեռ Արևելյան կայսրությունը գոյատևեց ևս հազար տարի: